
MUNICIPIUL TIMIŞOARA

SERVICIUL ADMINISTRARE REŢELE PUBLICE  

BIROUL HIDROTEHNIC, TERMOFICARE, GAZ

Nr. SC2023-10210/21.04.2023
RAPORT DE SPECIALITATE

privind acordarea unui mandat special împuternicitului Consiliului

Local al Municipiului Timişoara în Adunarea Generală a Asociaţilor 

Asociaţiei de Dezvoltare Intercomunitară Apă-Canal Timiş


Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind acordarea unui mandat special împuternicitului Consiliului Local al Municipiului Timişoara în Adunarea Generală ordinară a Asociaţilor Asociaţiei de Dezvoltare Intercomunitară Apă-Canal Timiş,
Facem următoarele precizări:

Prin Tratatul de Aderare la Uniunea Europeană, România şi-a asumat obligaţii care implică investiţii importante în infrastructura aferentă serviciilor de alimentare cu apă şi de canalizare, astfel că, pentru buna funcţionare a serviciilor şi pentru ca acestea să îndeplinească condiţiile de funcţionare prevăzute de legislaţia în vigoare sunt necesare investiţii financiare importante în sistemele publice de alimentare cu apă şi de canalizare, care depăşesc în mod considerabil capacităţile financiare ale unităţilor administrativ-teritoriale.

În acest scop s-a constituit „Asociaţia de Dezvoltare Intercomunitară Apă-Canal Timiş”, persoană juridică de drept privat, cu statut de utilitate publică care este împuternicită să exercite o serie de atribuţii, drepturi şi obligaţii specifice, pentru şi în numele unităţilor administrativ-teritoriale membre, în ceea ce priveşte exclusiv serviciile de alimentare cu apă şi de canalizare;


Prin H.C.L.  nr. 203/ 25.05.2021 s-a desemnat  reprezentantul Consiliului Local al Municipiului Timişoara  în Adunarea Generală a Asociaţiei de Dezvoltare Intercomunitară Apă-Canal Timiş în persoana d-nul Ioan Ganciov - Şef Serviciu din Primăria  Municipiului Timişoara, să participe la toate Adunările Generale ale Asociaţiei de Dezvoltare Intercomunitară Apă-Canal Timiş, să semneze în numele şi pe seama Consiliului Local al Municipiului Timişoara orice document va fi necesar pentru modificarea statutului şi actului constitutiv ale ADI Apă-Canal Timiş, precum şi orice alt document va fi necesar în vederea unei bune funcţionări a ADI Apă-Canal Timiş. 
Având în vedere prevederile Art. 21, alin. (1) din Statutul Asociaţiei de Dezvoltare Intercomunitară Apă-Canal Timiş  potrivit căruia Hotărârile adunării generale a Asociației luate în exercitarea atribuțiilor prevăzute la art. 16 alin (2) lit. i)-j) și art 16 alin. (3) lit a), c), d), și f)  nu pot fi votate de reprezentanţii asociaţilor în Adunarea Generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este;
 Prin adresa nr. 232/13.04.2023 și 235/21.04.2023 înregistrate la Primăria Municipiului Timişoara cu nr. SC2023-10157/21.04.2023 Asociaţia de Dezvoltare Intercomunitară Apă-Canal Timiş solicită un mandat special reprezentantului Consiliului Local al Municipiului Timişoara  în Adunarea Generală a Asociaţiei de Dezvoltare Intercomunitară Apă-Canal Timiş în persoana d-nul Ioan Ganciov - Şef Serviciu din Primăria  Municipiului Timişoara pentru a participa la Adunarea Generală ale Asociaţiei de Dezvoltare Intercomunitară Apă-Canal Timiş 
din data de 18.05.2023 sau la o dată ulterioară, în cazul în care nu se va realiza cvorumul necesar adoptării hotărârilor.

Prin Nota de control întocmită de către Autoritatea Naționala de Reglementare pentru Serviciile Comunitare de Utilității Publice din data de 23.11.2022 s-au stabilit măsuri de conformare cu privire la aprobarea în A.G.A. a următoarelor documente modificate și actualizate: 
· Caietul de sarcini al serviciului de alimentare cu apă și de canalizare;

· Regulamentul serviciului de alimentare cu apă și de canalizare pentru localitățile membre A.D.I. Apă-Canal Timiș;
· Contractul de furnizare/prestare a serviciului de alimentare cu apă și de canalizare;
· Indicatorii de performanță ai serviciului de alimentare cu apă și de canalizare;

· Strategia de dezvoltare a serviciului de alimentare cu apă și de canalizare;
· Contractul de delegare a gestiunii serviciilor publice de alimentare cu apă și de canalizare din 19.01.2010 cu toate actele adiționale.
PROPUNEM: 

Acordarea unui mandat special împuternicitului Consiliului Local al Municipiului Timişoara în Adunarea Generală a Asociaţilor Asociaţiei de Dezvoltare Intercomunitară Apă-Canal Timiş din data de 17.05.2023 sau la o dată ulterioară, în cazul în care nu se va realiza cvorumul necesar adoptării hotărârilor.

Având în vedere prevederile legale expuse în prezentul raport, apreciem că proiectul de hotărâre privind acordarea unui mandat special împuternicitului Consiliului Local al Municipiului Timişoara în Adunarea Generală ordinară a Asociaţilor Asociaţiei de Dezvoltare Intercomunitară Apă-Canal Timiş, îndeplineşte  condiţiile pentru a fi supus dezbaterii şi aprobării plenului consiliului local. 

